Mike Ness

Michael James Ness (født 3. april 1962) er en amerikansk gitarist, vokalist, produsent og sangforfatter for bandet Social Distortion. Mike Ness' sanger publiseres av Downtown Music Publishing.

 Tidlig liv og karriere med Social Distortion 
Ness ble født i Lynn, Massachusetts 3. april 1962. Senere samme år flyttet familien hans til Orange County, California hvor han vokste opp i byen Fullerton. I en alder av 15 ble han kastet ut av huset til faren hans i Fullerton.

Han vokste opp med blues, country og klassisk rock and roll. Senere ble interessen hans flyttet mer og mer over til punk etter å ha blitt inspirert av band under denne sjangeren.

På 80-tallet leide Ness leiligheten beskrevet i Adolescents sang «Kids of the Black Hole». Punk house ligger i Fullerton.

Etter inspirasjon fra Sex Pistols dannet Ness bandet Social Distortion i 1978 sammen med Casey Royer. De ga ut Mainliner/Playpen 7 plata i samarbeid med Posh Boy Records i 1981. To år senere ga de ut Mommy's Little Monster (1983) albumet i samarbeid med 13th Floor Records, som var eid av manageren deres i denne perioden, Monk Rock.

Ness var med i dokumentaren Another State of Mind som nedtegnet første tourne med bandet Youth Brigade. På DVD-utgaven sa Ness at han aldri har involvert seg i militæret eller religion. Dette førte til at mange fans så på Ness som ateist selv om noen av sangtekstene hans indikerer motsatt. Fem år senere ga Social Distortion ut deres neste album Prison Bound (1988). Albumet ble utgitt samtidig som Ness' behandlet narkotikamisbruket sitt. Han har holdt seg unna heroin siden 1985. På midten av 80-tallet arbeidet han som maler og terapeutassistent på en barneskole. 

Fra 1986 til 1988 var Ness medlem av bandet Easter hvor han opptrådte i musikkvideoene til «Slipping Away» og «Lights Out». I 1989 signerte Social Distortion en kontrakt med Epic Records. Under denne kontrakten utga de tre album: Social Distortion (1990), Somewhere Between Heaven and Hell (1992) og White Light, White Heat, White Trash (1996).

Etter White Light, White Heat, White Trash forlot bandet Epic Records and Ness grunnla Time Bomb Recordings og Social Distortion utga Mainliner: Wreckage From the Past, som var en samling av gamle innspillinger og singler fra 1980-tallet. Videre ga de også ut en ny utgave av Mommy's Little Monster, en ny utgave av Prison Bound og Live at the Roxy (1998). På slutten av 90-tallet giftet Ness seg med kona si Christine Marie. Til sammen har de to sønner, Julian (født i 1992) og Mikes stesønn Johnny (født i 1997).

 Solokarriere 
I 1999 utga Ness sitt første soloalbum Cheating at Solitaire. Selv om noen av Social Distortions sanger hyller ulike country-artister var Cheating at Solitaire dedikert til uttrykking av følelsene Ness hadde ovenfor country. Cheating at Solitaire hadde gjesteopptredener av artistrer som Bruce Springsteen, Brian Setzer, Billy Zoom og Josh Freese, i tillegg til medlemmer fra Royal Crown Revue. I et Rolling Stone intervju fra 1992 nevnte Springsteen at Social Distortions Somewhere Between Heaven and Hell var favorittalbumet hans fra dette året.

Ness utga videre en kompilering country-covere med navnet Under the Influences (1999). Begge soloalbumene ble utgitt under Time Bomb Recordings. Ness dro mye på turne i USA for å fremme disse albumene. Samme året spilte Ness med Social Distortion på Woodstock '99.

 Referanser 

 Eksterne lenker 





Kategori:Sangere fra USA
Kategori:Personer fra Fullerton